Chapter 1

Chapter 2

Chapter 3

Chapter 4

Chapter 5

Chapter 6

Chapter 7

Chapter 8

Chapter 9

Chapter 10

Chapter 11

Chapter 12

Chapter 13

Chapter 14

Chapter 15

Chapter 16

Chapter 17

Chapter 18

Chapter 19

Hoyu ndi Tshimange.Hoyu ndi Mmbwa.

Tshimange na Mmbwa vha khou ṱoḓa u ola. Tshimange na Mmbwa vha khou ṱoḓa u khaḽara. Tshimange na Mmbwa vha khou ṱoḓa u ita zwa vhutsila. Hu thoma Mmbwa. U dzhia penisela a dzhia bammbiri. Ndi bammbiri ḽa tshikwea.

Mmbwa u thoma nga u ola gumba. Gumba ndi muvhili wa Tshimange. Yoo, a zwi konḓi!

Zwino u ola thiraiengele mbili nṱha ha gumba. Thiraiengele mbili ndi nḓevhe dza Tshimange. A ola thiraiengele ntswu ngomu ha gumba. Thiraiengele ntswu ndi ningo ya Tshimange. U tala mutalo nṱha ha ningo.

Zwino u ola maṱo na tsie dza nṱha dza Tshimange. Maṱo ndi zwithoma zwivhili. Tsie dza nṱha ndi mitalo mivhili. Yoo, a zwi konḓi.

Zwino u ola mulomo wa Tshimange. Mulomo wo tou talatadziwa. U fana na ḽeḓere 'w'. U ola vhulebvu ha Tshimange. Vhulebvu vhuraru kha tsha monde na vhulebvu vhuraru kha tsha u ḽa.

Tshifanyiso tshi tsini na u fhela. U ola milenzhe ya phanḓa na ya murahu. Milenzhe ya phanḓa na ya murahu yo tou taliwa. U ola luṋala lwa Tshimange. Ṋala ndi zwitendeledzi. U ola mutshila wa Tshimange. Mutshila ndi mutalo mulapfulapfu.

Tsha u fhedza u ola mavhala kha muvhili wa Tshimange a khaḽara muvhili nga muvhala wa tshitopana. Tshifanyiso tsho fhela zwino. Yoo, tsho naka hani ngoho!

Zwino tshifhinga tsha Tshimange tsho swika. U dzhia penisela na bammbiri. Ndi bammbiri ḽa rekhithiengele.

Tshimange u thoma nga u ola gumba. Gumba ndi muvhili wa Mmbwa. Yoo, zwo naka hani!

Zwino u ola zwivhumbeo zwivhili zwitswu nṱha ha gumba. Zwivhumbeo zwivhili zwitswu ndi nḓevhe dza Mmbwa. A ola tshitendeledzi tshitswu ngomu ha gumba. Tshitendeledzi tshitswu ndi ningo ya Mmbwa. U tala mutalo nṱha ha ningo.

Zwino u ola maṱo na tsie dza nṱha dza Mmbwa. Maṱo ndi zwithoma zwivhili. Tsie dza nṱha ndi mitalo mivhili. Yoo, ndi zwa nṱha hezwi!

Zwino u ola mulomo wa Mmbwa. Mulomo wo tou talatadziwa. U fana na ḽeḓere 'w'. U ola zwithoma u mona na mulomo wa Mmbwa. Zwithoma zwiraru kha tsha monde na zwithoma zwiraru kha tsha u ḽa.

Tshifanyiso tshi tsini na u fhela. U ola milenzhe ya phanḓa na ya murahu ya Mmbwa. Milenzhe ya phanḓa na ya murahu ndi mitalo. U ola luṋala lwa mmbwa. Ṋala ndi zwitendeledzi. U ola mutshila wa Mmbwa. Mutshila wo olwa sa dzuvha.

Tsha u fhedza u ola zwithomathoma kha muvhili wa Mmbwa a khaḽara muvhili nga muvhala wa muṱaḓa. Tshifanyiso tsho fhela zwino. Yoo, ndi manakanaka!

Ṱaṱaa Tshimange! Ṱaṱaa tshifanyiso tsha Tshimange! Ṱaṱaa Mmbwa. Ṱaṱaa tshifanyiso tsha Mmbwa!

You are free to download, copy, translate or adapt this story and use the illustrations as long as you attribute in the following way:Elke and René Leisink Author - Elke and René Leisink Translation -Ndivhuho Mutsila Illustration - Elke and René Leisink Language - Tshivenḓa Level - Longer paragraphs© African Storybook Initiative 2017Creative Commons: Attribution 4.0Sourcewww.africanstorybook.org